Hul boek oor die vergrype van pres. Jacob Zuma se regering sal straks vir sommige mense nie opbeurende leesstof wees nie. Maar hulle het baie moed vir die toekoms van Suid-Afrika, het Adriaan Basson en Pieter du Toit aan Gert van der Westhuizen gesê.
Adriaan Basson (links) en Pieter du Toit glo daar is ’n toekoms in Suid-Afrika vir hul kinders.Foto: Simon Sonnekus
“Dit was nie ’n besluit wat ligtelik geneem is nie. Ons dink ons kinders gaan in ’n land grootword waar die ANC waarskynlik nie so lank in beheer gaan wees nie of nie dieselfde party gaan wees as die een van Mandela waarmee ons grootgeword het nie.”
Twee afbeeldings van ’n vriendelike oudpres. Nelson Mandela hang juis teen die restaurantmuur bo die tafel waarby ons gesels, so asof dit ons wil herinner aan ’n tyd toe die toekoms veel blinker as nou gelyk het.
Mandela sou ook saamgestem het met wat Du Toit sê: “Ons wil hê ons kinders moet grootword in ’n land waar hulle deel is van ’n Suid-Afrikaanse samelewing wat vrede het met homself en wat aanbeweeg het uit hierdie aaklige tyd waarin ons nou is,” sê Du Toit. “Dit moet ook ’n samelewing wees wat aanbeweeg het van die skade van die verlede.
“Ons wil hê ons land moet suksesvol wees, want ons het ’n toekoms hier. Ek het geen behoefte om êrens anders te gaan bly nie. Ek wil ook nie hê my kinders moet eendag elders gaan bly nie,” voeg Du Toit by.
Maar wat kan Suid-Afrikaners moed vir die toekoms gee? Mense betoog gereeld en Zuma ly die een nederlaag ná die ander in die hof, maar tog bly sy regering staande en neem bewerings van wanbestuur en korrupsie toe.
Suid-Afrika se demokrasie werk ook, glo hy, hoewel dit in ’n “baie brose tyd van sy ontwikkeling” is.
Volgens Pieter du Toit het hy met die skryf van Enemy of the People ’n bietjie meer tyd as gewoonlik gehad om oor die politieke omwentelinge in die land te dink. Foto: Simon Sonnekus
“Ek glo nie die feit dat ek wit is, moet my verhoed om my werk onder ’n ANC-regering te doen nie. Ek glo daar is ’n toekoms vir wit mense in hierdie land en dat ons hopelik ’n klein verskil kan maak.”’
Dit sal die laaste keer wees wat Etienne le Riche, Jan Boland Coetzee en Kevin Arnold aan dié veiling deelneem. Hierdie jaarlikse skouspel van die Suid-Afrikaanse wynbedryf spog met ’n noukeurig gekeurde versameling van skaars wyne van besonderse diversiteit spesiaal vir die veiling geskep deur lede van die Kaapse Wynmakersgilde.
Innovasie, vakmanskap en volhoubare gehalte staan uit as die waarmerk van die veiling. Hierdie geleentheid is oop vir die publiek en ’n groot trekpleister vir versamelaars en invloedryke kopers.
Gedurende die afgelope 34 jaar kon Le Riche, Coetzee en Arnold eerstehands ervaar hoe die veiling groei van ’n nisgeleentheid tot die maatstaf van Suid-Afrikaanse wynmaak-vernuf.
“Die veiling was vir my persoonlik ’n saambindende beweging om as ’n groep ’n verskil te maak, om blootstelling aan wynmakers te gee wat in isolasie werk en om terselfdertyd internasionale erkenning vir die gehalte van Suid-Afrikaanse wyne en ons land se wynmakers te kry. Die streng keuringsproses vir die veiling het ook gedien as dryfveer om uitsonderlike wyne te skep. Ek sal die kameraadskap van die gilde altyd koester,” sê Le Riche.
Medestigterslid Coetzee stem saam: “Die menings van die individue wat die lede van die gilde uitmaak, is die mees verfrissende manier om ons idees uit te daag terwyl ons op ’n sensoriese reis gaan met elke wynproe én ’n onder­steuningsnetwek opbou. My jare as deel van die gilde het my ook gehelp om die uniekheid van die aarde beter te verstaan.”
Arnold beskryf sy reis as stigterslid van die Kaapse Wynmakersgilde as besielend, belonend en uitdagend: “Gedurende die afgelope vier dekades het Suid-Afrika in alle aspekte deur baie veranderings gegaan en die gilde het die voortou geneem in baie van hierdie aspekte in die wynbedryf.”